Harstad Skøyteklubb

Harstad Skøyteklubb (stiftet 1929 som Harstad Skøiteklubb) er et særidrettslag for hurtigløp på skøyter i Harstad og omegn. Skøyteklubben er medlem av NIF gjennom Troms idrettskrets, og Norges skøyteforbund gjennom Nord-Norsk skøytekrets. Som skøyteklubb hjemmehørende i Harstad kommune er de også medlem av idrettens kontaktutvalg i kommunen.

Skøyteklubben har sin tilhørighet ved Kanebogen stadion. Tidligere brukte de også Harstad stadion.

Rekrutteringen skjer i hovedsak fra nærområdet.

 Arrangement 
Klubben har vært arrangør av flere nasjonale mesterskap på skøyter:
 Allround-NM 1962 for herrer på Harstad stadion – Mester ble Knut Johannesen, Arbeidernes SK.
 Allround-NM 1989 på Flatmoen, Hundorp – Mestere ble Heidi Skjeggestad, IF Fram og Geir Karlstad, Lillestrøm SK. Dette mesterskapet ble flyttet på grunn av de dårlige værforholdene i Harstad.
 Sprint-NM 1985 på Kanebogen stadion – Mestere ble Edel Therese Høiseth, IF Herkules og Frode Rønning, Ask SK.
 Sprint-NM 1989 på Valle Hovin stadion, Oslo – Mestere ble Else Ragni Yttredal, Asker SK og Frode Rønning, Ask SK. Dette mesterskapet ble flyttet på grunn av de dårlige værforholdene i Harstad.
 Sprint-NM 1995 på Kanebogen stadion – Mestere ble Linda Olsen, Spk Ceres og Roger Strøm, Sandefjord SK.
 Stafett-NM 1989 ble flyttet til Flatmoen, Hundorp for damene og Valle Hovin, Oslo for herrene – Mestere ble Kongsvinger Idrettslag blant damene, og Ask Skøyteklubb blant herrene.
 Allround-NM 1954 for junior, på Harstad stadion (20.–21. februar 1954) – Mester ble Bjarne Larsen, Setskog IL.
 Allround-NM 1986 for junior, på Kanebogen stadion (8.–9. februar 1986) – Mestere ble i klassen Eldre junior Nils Einar Aas, Ask SK og i klassen Yngre junior Johann Olav Koss, Strømmen IF.

 Kjente løpere 
 Svein Erik Sogge
 Nils Aaness

 Eksterne lenker 

 Harstad Skøyteklubb på Lokalhistoriewiki.no
 Skøytebanen Kanebogen på Harstad kommunes nettsider

Kategori:Skøyteklubber i Troms
Kategori:Idrettslag i Harstad
Kategori:Idrettslag etablert i 1929
Kategori:1929 i Norge
Kategori:Artikler i skøytesportprosjektet